stanford-oval/wikipedia huggingface dataset:
קולה (בולגריה)

ערך זה עוסק בעיירה בבולגריה. אם התכוונתם למשמעות אחרת, ראו .
| --- | --- |
שרידי המבצר הרומי קסטרה מארטיס
שרידי המבצר הרומי קסטרה מארטיס
 מדינה:  בולגריה בולגריה
 מחוז:  וידין
 חבל ארץ:  מורדות הרי הבלקן
 ראש העיר:  מרקו פטרוב
 תאריך ייסוד:  המאה ה-2
 שטח:  63.738 קמ"ר
 גובה:  204 מטרים
 אוכלוסייה:  ‏
  ‑ בעיירה:  2,812 (15 במרץ 2024)
 קואורדינטות:  43°53′15″N 22°31′17″E﻿ / ﻿43.887489°N 22.52134°E﻿ / 43.887489; 22.52134 
 אזור זמן:  UTC +2
 http://obshtina-kula.com/bg
  מפת מיקום  מפה מפורטת   (למפת בולגריה מוגדלת) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור קולה(למפת בולגריה רגילה) סופיה פלובדיב וארנה בורגס רוסה פלבן סטארה זאגורה טורקיה יוון מקדונ. הצפו.  סרביה רומניה הים השחור קולה(למפת מחוז וידין רגילה) וידין בלוגראדצ'יק ברגובו גרמאדה דימובו רומניה מונטנה סרביהקולה(למפת מחוז וידין מוגדלת) וידין בלוגראדצ'יק ברגובו גרמאדה דימובו רומניה מונטנה סרביהקולה  he tabBackground:;tabBorder:#aaa;defaultTab:0;
קוּלָה (בבולגרית: Кула) היא עיירה בצפון מערב בולגריה, השלישית בגודלה מבחינת כמות האוכלוסין במחוז וידין ושוכנת כ-149 ק"מ מהבירה סופיה, 30 ק"מ מבירת המחוז וידין ו-13 קילומטרים מגבול סרביה. משמעות השם קולה היא צריח (מגדל שמירה).
היסטוריה

ראשית ההתיישבות האנושית במקום מתוארכת לתקופת האבן החדשה. העיר בנויה בסמיכות למבצר מתקופת האימפריה הרומית שנקרא קסטרה מארטיס והיה חלק ממערך מצודות דרכים שהגנו על פרובינציית מואסיה של האימפריה. בהמשך הווה האזור זירת לחימה בין הרומים לדאקים וידע פשיטות נרחבות של שבטים גותים. ב-408 נכבשה המצודה על ידי ההונים. ב-586 החריבו האווארים את המצודה והיא שוקמה רק במהלך המאה ה-13, תקופת האימפריה הבולגרית השנייה.
ב-1396 נכבש האזור על ידי האימפריה העות'מאנית אשר כינו את המצודה בשם אָדְלִיֶה שמשמעו בטורקית עות'מאנית צריח בהתייחס לשרידי המצודה הרומית. העות'מאנים ביצעו טרנספר אוכלוסיות בכל הבלקן וישבו במקום צ'רקסים. הגאוגרף האוסטרו-הונגרי יהודי פליקס פיליפ קאניץ (אנ') שסייר במקום באמצע המאה ה-19 תיאר עיירה בעלת צביון מוסלמי ובה 4 מסגדים.
החל מאמצע המאה ה-19 החלו להתיישב במקום תושבים ממוצא סרבי ובולגרי. הכפר שוחרר במהלך המלחמה העות'מאנית-רוסית (1877–1878) והפך חלק מנסיכות בולגריה. באמצע המאה ה-20 החל תהליך תיעוש ביישוב, אך לקראת סוף המאה החל תהליך מואץ של הגירת עבודה וכמות האוכלוסין ירדה משמעותית.
כלכלה

בעיירה מפעל לייצור מוצרי גומי, נעליים וטקסטיל. באזור הרשות המקומית קיימת חקלאות זעירה שעיקרה גידולי ירקות ודגן. מראשית המאה ה-21 ממצבת העיירה את עצמה כיעד תיירותי כאשר מגוון ממצאים ארכאולוגיים מוצגים במוזיאון ההיסטורי. כמו כן בעיירה גלריה לאמנות ותיאטרון.
אקלים

בעיר שורר אקלים ממוזג עם השפעות מקצינות מכיוון הרי הבלקן. הטמפרטורה השנתית הממוצעת היא 11.2oc וערכי הקיצון נעים ממינוס 1.7oc בינואר ועד 23.1oc ביולי. כמות המשקעים השנתית הממוצעת עומדת על 750 מילימטרים וישנם 50 ימים מושלגים בממוצע בשנה.
הערות שוליים

↑  האקלים בעיר קולה, באתר מחוז וידין (בבולגרית).
| --- | --- |
בקרת זהויות :  NLI: 987007494347905171  LCCN: n2005077011  NKC: ge319074  VIAF: 157315025   WorldCat (עם VIAF): 157315025
קונסרבטוריון קריית אונו

| --- | --- |

 אקדמיה למוזיקה
 על שם:  אהרון אלקלעי
 תקופת הפעילות:  1962–הווה (כ־62 שנים) 
 מיקום
 מיקום:  יהודה המכבי 2, קריית אונו 
 מדינה:  ישראל ישראל
 קואורדינטות:  32°03′48″N 34°51′16″E﻿ / ﻿32.063419124677°N 34.85445438466°E﻿ / 32.063419124677; 34.85445438466
 www.onomusic.org/about
  מפת מיקום  מפה דינמית   (למפת גוש דן מוגדלת) קונסרבטוריון קריית אונו(למפת גוש דן רגילה) קונסרבטוריון קריית אונו(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קונסרבטוריון קריית אונו(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום קונסרבטוריון קריית אונו  he קונסרבטוריון קריית אונוhe קונסרבטוריון קריית אונומפת __ קריית אונו (in English: Kiryat Ono)  __ מחנה דורי (in English: Tel HaShomer Base) [‌גוש דן וסביבותיו‌]מצפון: __ גבעת שמואל (in English: Giv'at Shmuel), __ פתח תקווה (in English: Petah Tikva) ממזרח: __ גני תקווה (in English: Ganei Tikva), __ סביון (יישוב) (in English: Savyon), __ יהוד-מונוסון (in English: Yehud-Monosson) מדרום: __ אור יהודה (in English: Or Yehuda) ממערב: __ רמת גן (in English: Ramat Gan) tabBackground:;tabBorder:#aaa;defaultTab:0;
 
קונסרבטוריון קריית אונו (בשמו הרשמי: הקונסרבטוריון ע"ש אהרון אלקלעי בקריית אונו) הוא קונסרבטוריון בקריית אונו. הוא נוסד בשנת 1962 כבית ספר מקצועי למוזיקה, להוראת מקצועות הנגינה ותורת המוזיקה, על ידי מנהלו דאז אהרון אלקלעי.
כיום, מנהל את הקונסרבטוריון בר ערמון, המנהל המוזיקלי והמנצח שלו הוא גיא פדר ויו"ר הוועד המנהל הוא רפי קרצ'מר.
הקונסרבטוריון

הקונסרבטוריון משמש כבית ספר מוזיקלי רב תרבותי לילדים, בני נוער ומבוגרים. נוסף ללימודי כלי הנגינה, תלמידי הקונסרבטוריון נוטלים חלק פעיל במגוון עשיר של פעילויות מוזיקליות, ביניהן: תזמורות כלי נשיפה, תזמורות כלי קשת, הרכבי כלי מתכת, הרכבי כלי נשיפה מעץ, תזמורת ביג-בנד, הרכבי סקסופונים, הרכבים קאמריים שונים, סדנאות אומן, ימים פתוחים, קונצרטים, שיעורי תאוריה ותורת המוזיקה.
תזמורת הנוער הייצוגית של קונסרבטוריון קריית אונו מונה כ-40 נגנים ובמשך שנים רבות הופיעה באירועים מרכזיים וממלכתיים בישראל ומחוצה לה וזכתה בפרסים רבים בתחרויות בינלאומיות. בין היתר, זכתה להופיע בבית הלבן.
בתום תקופת הלימודים (כיתה י"ב) יכולים התלמידים לגשת לרסיטל בגרות בהיקף של 5 יחידות.
בין בוגרי המוסד נמנים נגנים בתזמורות מקצועיות, סולנים, תזמורת צה"ל ואנשי אקדמיה.
תזמורת הבוגרים, נוסדה ב-1979 על ידי אלקלעי ועל ידי נגנים בוגרי תזמורת הנוער. היא מופיעה מדי שנה בעיר ומחוץ לה וקיימה סיורים בחו"ל (בולגריה, איטליה וגרמניה).
תלמידים מפורסמים

שמואל הרשקו - נגן טובה ראשי בתזמורת הפילהרמונית הישראלית
דפנה לוי
הערות שוליים

↑  מרב יודילוביץ', הלך לעולמו מנצח התזמורות אהרון אלקלעי, באתר ynet, 14 בפברואר 2006
↑  עמותה לחינוך מוסיקלי בקרית אונו (ע"ר) - בעלי תפקידים, באתר www.guidestar.org.il
↑  קוראים כותבים - התנאים בהם פועלת תזמורת הנוער בק. אונו, מעריב, 29 ביולי 1980
↑  תזמורת הנוער של קונסרבטוריון קריית אונו "בתרועה לישראל" על בימת musikverein, באתר TheMarker‏, 18 ביולי 2013
↑  חברי התזמורת - שמואל הרשקו - טובה
קרב סילארוס

קרב סילארוס היה קרב קטן שנערך בשנת 212 לפנה"ס בין הרפובליקה הרומית לקרתגו במסגרת המלחמה הפונית השנייה. הקרב הסתיים בניצחון קרתגי מוחץ, ובהשמדה מוחלטת של הכוח הרומאי שמפקדו היה מרקוס קנטיניוס פנולה. הקרב נחשב לאחד הקרבות היותר מוזרים בהיסטוריה הצבאית של רומא, מאחר שבקרב זה פיקד על הצבא הרומי מפקד שלא החזיק בשום דרגה סדירה, וחייליו לא היו אלא אספסוף של מתנדבים.
רקע

בשנת 212 לפנה"ס נבחרו כקונסולים אפיוס קלאודיוס פולכר וקווינטוס פולביוס פלאקוס. הקונסולים החדשים החלו להטיל מצור על קאפואה, ובזזו את השדות באזור. חניבעל שלח את חנו כדי לדאוג לאספקת תבואה סדירה לקפואה. חנו הגיע מברוטיום ואסף תבואה מבעלות הברית הקמפניות. הוא חנה בסתר כשלושה קילומטרים מבנבנטום, ושלח משם את התבואה אל קפואה. הקונסולים קיבלו מידע על כך וחנו בבנבנטום עצמה, מרחק של יום מקפואה, במטרה לארוב לשיירת האספקה של חנו. התפתח קרב, במהלכו ספגו הקרתגים אבדות כבדות והרומאים בזזו את האספקה. חניבעל נע בעצמו מטראנטום במטרה לצאת לשחרר את המצור. הקונסולים קיבלו מידע על התקדמות מחנהו של חניבעל, ועל כן הזעיקו את הפרוקונסול גרקכוס, שחנה בלוקאניה. בדרך נהרג במארב שיזם חניבעל או אחד מקציניו וצבאו התפזר. הקונסולים ניסו את כוחם בהתמודדות קצרה עם חניבעל, אולם הובסו והחליטו להתפצל. פולביוס נסוג אל קומאי וקלאודיוס נסוג אל לוקאניה.
הקרב

במקביל, הגיש מרקוס קנטיניוס פנולה בקשה חריגה בפני הסנאט הרומי. קנטיניוס ביקש מהסנאט להוביל נגד חניבעל צבא של 5,000 מתנדבים נגד חניבעל. בהמלצת הפראיטור פובליוס קורנליוס סולה, הוא הורשה להוביל צבא כזה שכלל בפועל 8,000 מתנדבים חצי מהם היו בני העיר רומא וחצי מבין בעלות הברית של רומא.
קנטיניוס צעד דרך לוקאניה מתוך מחשבה לפגוש את חניבעל בקמפניה. בדרכו הצטרפו אליו איכרים רבים וצבאו כמעט הוכפל. הוא נפגש עם חניבעל בנהר סילארוס באזור נהר סלה של ימינו. הקרב לא היה שקול מלכתחילה, חניבעל היה מצביא מוכשר ובעל ניסיון וחייליו היו וותיקים ומוכשרים, ולעומתו היה קנטיניוס חסר הכשרה פיקודית וחייליו היו חמושים באופן דל וחסרי כל ניסיון צבאי. הקרב נמשך שעתיים, במהלכן הפגינו הרומאים אומץ רב. כשראה קנטיניוס שהוא עומד להפסיד, הוא השליך את עצמו בכוונה תחילה אל בין החניתות של האויב ונתן שיהרגו אותו. כל חייליו נטבחו, פרט ל-1,000 שנמלטו או נלקחו בשבי.
תוצאות

על פי טיטוס ליוויוס לאחר הקרב הוענק לקנטיניוס הקוגנומן "פנולה" (Penula) שמשמעות "הנועז". ניצחונו של חניבעל בקרב היה מכריע, אולם הסחת הדעת אפשרה לקונסולים להתארגן ולתקוף מחדש את קפואה. כמו כן מספר טיטוס ליוויוס שבמהלך אותה שנה חניבעל תקף את מחנהו של גנאיוס פולביוס פלאקוס בהרדוניה. טיטוס ליוויוס משווה את פלאקוס לקנטיניוס פנולה, וקובע שפלאקוס "שווה לקנטיניוס באיוולת ובחוצפה, אך בשום פנים ואופן לא אותו אומץ. כשראה שהעניינים הולכים כנגדו... עלה בחופזה על סוסו ועם 200 פרשים ברח מהשטח".
המקור הבלעדי לקרב הוא טיטוס ליוויוס הנחשב באופן כללי לבלתי אמין. הקרב מתואר גם אצל פאולוס אורוסיוס שככל הנראה הסתמך על ליוויוס.
הערות שוליים

↑  טיטוס ליוויוס, ספר עשרים וחמישה, 21.
↑  טיטוס ליוויוס, ספר עשרים וחמישה, 19.
↑  אורוסיוס, ספר רביעי, 16.
קרב סילבה ארסיה

קרב סילבה ארסיה הוא קרב שהתרחש בשנת 509 לפנה"ס בין הרפובליקה הרומית שזה עתה נוסדה, לבין הכוחות הנאמנים למלך הרומי הגולה לוקיוס טארקוויניוס סופרבוס וכוחות אטרוסקים. הקרב הסתיים בניצחון רומי. המקורות המצויים בידינו העוסקים בקרב זה הם ספריהם של פלוטרכוס וטיטוס ליוויוס. עם זאת, במחקר המודרני הקרב נחשב לאגדי למחצה.
רקע

בשנת 509 לפנה"ס, בעקבות פרשת אונס לוקרטיה, הודח מלך רומא לוקיוס טארקוויניוס סופרבוס בהפיכה ללא שפיכות דמים אשר הונהגה בידי קבוצת אצילים בהנהגת לוקיוס יוניוס ברוטוס. ברוטוס הפך את רומא לרפובליקה, ומונה כקונסול לצד לוקיוס טרקיניוס קולאטינוס. עם זאת, טארקוויניוס לא אמר נואש, וניסה ליזום הפיכה ברומא. ההפיכה נכשלה, והמעורבים בה (וביניהם שניים מבניו של ברוטוס) הוצאו להורג. בעקבות המאורע, הוחלף קולאטינוס בפובליוס ולריוס. טארקוויניוס החל להסית את ערי האטרוסקים (טארקוויניוס עצמו היה אטרוסקי במוצאו) כנגד רומא. בסופו של דבר גייסו הערים האטרוסקיות ויי וטרקוויניה צבא ויצאו כנגד רומא. הצבאות נפגשו ביער סילבה ארסיה ליד רומא. על חיל הפרשים הרומי פיקד ברוטוס, בעוד על חיל הרגלים הרומי פיקד ולריוס. אצל האטרוסקים, המלך הגולה פיקד על חיל הרגלים, ובנו ארונס טארקוויניוס על חיל הפרשים.
הקרב

הפרטים הידועים על הקרב עצמו הם אגדתיים בבירור. על פי המקורות, הקרב נפתח בהסתערות חילות הפרשים של שני הצדדים. ארונס נמלא זעם כאשר זיהה את ברוטוס מתקרב על סוסו תחת סמלי השלטון הרומאים וביקש להילחם בו בעצמו. ברוטוס שזיהה את המתקפה המתקרבת בחר להשיב לחימה. בזעמם, התעלמו שני הפרשים מביטחונם האישי והתרכזו רק בהסבת נזק לצד השני. כפועל יוצא נהרגו ברוטוס וארונס, האחד מחניתו של השני, ונפלו ארצה מסוסיהם. לאחר מכן באה הסתערות הרגלים, ובה כל צד ניצח באגף הימני והפסיד באגף השמאלי. על פי המסופר, עם לילה חזרו חיילי שני הצדדים למחנותיהם, ולפתע הדהד קול של אחד האלים בשדה הקרב, אשר הכריז כי לאטרוסקים יש הרוג אחד יותר משל הרומאים. על פי טיטוס ליוויוס, עם בוקר לא נראה אף אטרוסקי באופק, וולריוס אסף את השלל וחזר לרומא. פלוטרכוס לעומת זאת טוען, ש-5,000 אטרוסקים נותרו במחנה ועוד באותו הלילה יצאו הרומאים למתקפה מחודשת והשמידו אותם. כשנספרו החללים, התגלה כי האטרוסקים איבדו 11,300 והרומאים בדיוק אחד פחות.
תוצאות

ולריוס נכנס לרומא בתהלוכת ניצחון מפוארת, והיה הראשון שנכנס לעיר במרכבה רתומה לארבעה סוסים. ולריוס נשא נאום הספד מפואר לברוטוס, ומינה את ספוריוס לוקרטיוס טריקיפיטינוס כקונסול סופקטוס (קונסול ממלא מקום), עד הבחירות הבאות. לוקרטיוס מת כעבור כמה ימים ומרקוס הורטיוס פולביוס התמנה במקומו. הקרב הוא חלק ממכלול האירועים של ייסוד הרפובליקה הרומית. גרסה זו של מהלך האירועים, מופיעה בכל המקורות העתיקים, אם כי היסטוריונים מודרניים מפקפקים באמינות הסיפור. לא ניתן לדעת בוודאות מה קרה בשנת 509 לפנה"ס, כך שמרבית האירועים והאישים המתוארים בהקשר זה נחשבים לאגדיים או אגדיים למחצה.
הערות שוליים

↑  טיטוס ליוויוס, ספר שני 6.
↑  טיטוס ליוויוס, ספר שני 7.
↑  פלוטרכוס, "חיי פובליקולה", 9.
↑  ישראל שצמן, תולדות הרפובליקה הרומית, ירושלים: הוצאת הספרים ע"ש י"ל מאגנס, 1989 עמ' 46.
↑  William E. Dunstan, Ancient Rome,  Rowman & Littlefield Publishers, 2011. p. 41
קשר קואורדינטיבי

קשר קואורדינטיבי הוא קשר כימי ממשפחת הקשרים הקוולנטיים.
קשר קוארדינטיבי נוצר בשני מצבים:
בין יון חיובי לבין זוג אלקטרונים בלתי קושר.
בין אלקטרונים בלתי קושרים לאלקטרונים קושרים.
המכנה המשותף לשני המקרים, המבדיל אותם מקשר קוולנטי רגיל, הוא שזוג האלקטרונים היוצר קשר נתרם על ידי אטום אחד בלבד. מכיוון שקשר זה אינו שונה בתכונותיו מקשר קוולנטי רגיל, הרי שהמינוח הוא טרמינולוגי בעיקרו.
התרכובת שיכולה לקבל זוג אלקטרונים ליצירת קשר קואורדינטיבי היא חומצת לואיס, והתרכובת שתורמת את זוג האלקטרונים לקשר הקואורדינטיבי היא בסיס לואיס.
דוגמאות

יון אמוניום, (+NH4), נוצר כשיון חיובי של מימן H+ (פרוטון), נקשר לזוג האלקטרונים הבלתי קושר של אטום החנקן במולקולת האמוניה.
הגז הרעיל CO, פחמן חד-חמצני, נוצר כאשר שורפים פחמימנים ללא אספקה שוטפת של חמצן. זוג האלקטרונים הקושרים של הפחמן נקשרים לאלקטרונים הקושרים של החמצן, וזוג אלקטרונים בלתי קושרים של החמצן נקשרים קואורדינטיבית לאטום הפחמן (ובכך מקיימים את כלל האוקטט).
יון הסולפט (2-SO4) נוצר כשלאטום הגופרית קשר קואורדינטיבי לשני אטומי חמצן ושני קשרים רגילים לשני אטומי החמצן האחרים.
אניון בור ארבע-פלואורי (-BF4) נוצר כשמעבירים בור תלת פלואורי על תרכובת של פלואור ומתכת. אטום הבור יוצר קשר קוולנטי קואורדינטיבי עם יון פלואור ובצורה זו מגיע לאוקטט שלם (שלא קיים בבור תלת-פלואורי).
קשת אילון

| --- | --- |

 עמותה
 תקופת הפעילות:  1990–הווה (כ־34 שנים)
 בעלי תפקידים
 יו"ר:  גלעד שיבא
 מנהל:  יצחק רשקובסקי
 מנהלת:  ניצה אבידן
 מיקום
 מיקום:  אילון
 מדינה:  ישראל ישראל
 קואורדינטות:  33°03′49″N 35°13′16″E﻿ / ﻿33.0636206°N 35.2211024°E﻿ / 33.0636206; 35.2211024
 http://www.keshetei.org.il
 he
 
נגני קשת אילון בקורס הקיץ של 2011, על במת אולם הקונצרטים
קשת אילון הוא מרכז מוזיקה לכלי קשת השוכן בקמפוס צמוד לקיבוץ אילון שבגליל המערבי. המרכז הוקם בשנת 1990. מרכז המוזיקה הוקם בשנת 1990 בקיבוץ אילון, אז השתתפו בו כ-25 סטודנטים, רובם עולים מברית המועצות.
ב-1991 הוקמה עמותה בשם "כיתות אמן קשת אילון" הפועלת כמוסד ללא כוונת רווח ומופעלת על ידי ועד שכל חבריו פועלים בהתנדבות.
המנהל המוזיקלי של קשת אילון הוא פרופסור יצחק רשקובסקי מהקולג' המלכותי למוזיקה בלונדון. גלעד שיבא הוא מנכ"ל העמותה.
החל מדצמבר 2002 מתקיימים בקשת איילון קורסים לכנרים צעירים ומוריהם. בשנים 2014–2015 הקימה עמותת קשת אילון קמפוס חדש על שטח קרקע שקיבוץ אילון העביר אליה.
הערות שוליים

↑  https://www.keshetei.org.il/he/campus-2 אתר קשת אילון, מרכז מוזיקה
פרסי המוזיקה של MTV אירופה 2020

| --- | --- |

 תאריך:  8 בנובמבר 2020
 מנחים:  ליטל מיקס
 רשת שידור:  MTV
 זכייה במספר הפרסים הרב:  BTS (4)
 מספר המועמדויות הרב:  ליידי גאגא (7)
 →2019 2021←
פרסי המוזיקה של MTV אירופה לשנת 2020 נערכו ב-8 בנובמבר 2020.
ליידי גאגא מובילה את טבלת המועמדויות עם כ-7 מועמדויות, להקת BTS וג'סטין ביבר כל אחד עם 5 מועמדויות.
ישנן גם שלוש קטגוריות חדשות, "השיר הלטיני הטוב ביותר", "קליפ למטרה טובה" והקטגוריה החד פעמית – "ההופעה החיה הווירטואלית הטובה ביותר", לאור מגפת הקורונה.
הופעות

| אמנ (ים)> קדם הופעה | שיר (ים)> קדם הופעה |
| --- | --- |
Why Don't We: "Fallin' (Adrenaline)"
מדיסון ביר: "Baby"
24kGoldn איאן דיור: "Mood"
הטקס המרכזי
דוג'ה קאט: "Say So"
ג'ק הארלו: "Whats Poppin" "Tyler Herro"
סם סמית': "Diamonds"
דייוויד גטה וריי: "Let's Love"
מאלומה ואיה נאקמורה: "Hawái" "Djadja"
דה-בייבי: "Rockstar" "Blind" "Practice"
ליטל מיקס: "Sweet Melody"
אלישה קיז: "Love Looks Better"
טייט מקריי: "You Broke Me First"
קרול ג'י: "Bichota"
יאנגבלאד: "Strawberry Lipstick" "cotton candy"
זארה לארסון: "Wow"
מועמדים וזוכים

המועמדים הוכרזו ב-6 באוקטובר 2020.
מועמדים וזוכים > השיר הטוב ביותר

BTS –‏ "Dynamite"
דה-בייבי (בהשתתפות רודי ריץ') – "Rockstar"
דואה ליפה – "Don't Start Now"
ליידי גאגא ואריאנה גרנדה – "Rain on Me"
רודי ריץ' – "The Box"
דה ויקנד – "Blinding Lights"
מועמדים וזוכים > הווידאו קליפ הטוב ביותר

די ג'יי חאלד (בהשתתפות דרייק) – "Popstar"
בילי אייליש – "Everything I Wanted"
קארדי בי (בהשתתפות מייגן די סטליון) – "WAP"
קרול ג'י (בהשתתפות ניקי מינאז') – "Tusa"
ליידי גאגא ואריאנה גרנדה – "Rain on Me"
טיילור סוויפט – "The Man"
דה ויקנד – "Blinding Lights"
מועמדים וזוכים > שיתוף הפעולה הטוב ביותר

קרול ג'י (בהשתתפות ניקי מינאז') – "Tusa"
בלאקפינק וסלינה גומז – "Ice Cream"
קארדי בי (בהשתתפות מייגן די סטליון) – "WAP"
דה-בייבי (בהשתתפות רודי ריץ') – "Rockstar"
ג'סטין ביבר (בהשתתפות קוואבו) – "Intentions"
ליידי גאגא ואריאנה גרנדה – "Rain on Me"
סם סמית' ודמי לובאטו – "I'm Ready"
מועמדים וזוכים > המופע הטוב ביותר

ליידי גאגא
דואה ליפה
הארי סטיילס
ג'סטין ביבר
מיילי סיירוס
דה ויקנד
מועמדים וזוכים > הלהקה הטובה ביותר

BTS
5 Seconds of Summer
בלאקפינק
קלואי x האלי
CNCO
ליטל מיקס
מועמדים וזוכים > המופע החדש הטוב ביותר

דוג'ה קאט
ביני
דה-בייבי
ג'ק הארלו
רודי ריץ'
יאנגבלאד
מועמדים וזוכים > אמן הפופ הטוב ביותר

ליטל מיקס
BTS
דואה ליפה
הארי סטיילס
ג'סטין ביבר
קייטי פרי
ליידי גאגא
מועמדים וזוכים > האמן האלקטרוני הטוב ביותר

דייוויד גטה
קלווין האריס
קייגו
מרשמלו
מרטין גריקס
הצ'יינסמוקרס
מועמדים וזוכים > אמן הרוק הטוב ביותר

קולדפליי
גרין דיי
ליאם גלאגר
פרל ג'אם
טיים אימפלה
הקילרס
מועמדים וזוכים > האמן האלטרנטיבי הטוב ביותר

היילי ויליאמס
בלאקבר
FKA Twigs
משין גאן קלי
Twenty One Pilots
דה 1975
מועמדים וזוכים > אמן ההיפ הופ הטוב ביותר

קארדי בי
דה-בייבי
דרייק
אמינם
מייגן די סטליון
רודי ריץ'
טראוויס סקוט
מועמדים וזוכים > האמן הלטיני הטוב ביותר

קרול ג'י
אנואל AA
באד באני
ג'יי באלווין
מאלומה
אוזונה
מועמדים וזוכים > מופע הלייב הווירטואלי הטוב ביותר

BTS
ג'יי באלווין
קייטי פרי
ליטל מיקס
מאלומה
פוסט מאלון
מועמדים וזוכים > אמן הפוש‑אקט הטוב ביותר

יאנגבלאד
איי ג'יי מיטשל
אשניקו
ביני
ברוקהמפטון
קונאן גריי
דוג'ה קאט
ג'ורג'יה
ג'ק הארלו
ליל טקה
טייט מקריי
וואלווס
מועמדים וזוכים > המעריצים הגדולים ביותר

BTS
אריאנה גרנדה
בלאקפינק
ג'סטין ביבר
ליידי גאגא
טיילור סוויפט
מועמדים וזוכים > קליפ למטרה טובה

H.E.R. –‏ "I Can't Breathe"
אנדרסון פאאק – "Lockdown"
דייוויד גטה וסיה – "Let's Love"
דמי לובאטו – "I Love Me"
ג'ורג'ה סמית' – "By Any Means"
ליל בייבי – "The Bigger Picture"
מועמדים וזוכים > פרס שינוי הדור

לואיזה ברזיל (ברזיל)
קיקי מורדי (ניגריה)
תמי מווייל (בריטניה)
קאת'ראה פוטג'נאפורן (מלזיה)
ראקל וויליס (ארצות הברית)
מועמדים מקומיים > אירופה

מופע הממלכה המאוחדת או אירלנד הטוב ביותר
ליטל מיקס
דייב
דואה ליפה
הארי סטיילס
סטורמזי
המופע הנורדי הטוב ביותר
זארה לארסון
בראנקו
גילי
אלמה
קייגו
המופע הגרמני הטוב ביותר
פיין קלימאן
אפץ' 207
ליאה
ניקו סנטוס
שירין דוד
המופע ההולנדי הטוב ביותר
אמה הסטרס
דווינה מישל
טביתה
בילאל וואהיב
סוזן & פריק
המופע הבלגי הטוב ביותר
אנג'לה
IBE
Blackwave.
OT
Lost Frequencies
המופע השווייצרי הטוב ביותר
לורדנה זפי
סבן
בליג
לוקו אסקריטו
פרונטו
המופע הצרפתי הטוב ביותר
מאט פוקורה
סופרנו
סלימאן וויטה
GIMS
איה נקאמורה
המופע האיטלקי הטוב ביותר
דיודאטו
אלטרה למבורגיני
לבנטה
אירמה
רנדום
המופע הספרדי הטוב ביותר
לה לה לאב יו
לייבה
דון פטריסיו
איתנה
קרולינה דוראנטה
המופע הפורטוגלי הטוב ביותר
פרננדו דניאל
ברברה בנדיירה
דיוגו פיסארה
ביספו
דינו ד'סנטיאגו
המופע הפולני הטוב ביותר
מרגרט
קוויבונאפיד
קרישטוף זלבסקי
דריה זאוויאלוב
סנה
המופע הרוסי הטוב ביותר
נילטו
קרים סודה
מורגנשטרן
קלבה קולה
מניזה
המופע ההונגרי הטוב ביותר
דזודלו
אירי מאפיה
ByeAlex
ויקטוריה מצקר
קרסון קומה
המופע הישראלי הטוב ביותר
נועה קירל
כרקוקלי
עדן חסון
נגה ארז
נורוז ובוי אצ'י
מועמדים מקומיים > אפריקה

המופע האפריקאי הטוב ביותר
מאסטר קיי ג'י
בורנה בוי
רמה
קבזה דה סמול ודי ג'יי מפוריסה
שיבא
גז מאווטה
מועמדים מקומיים > אסיה

המופע ההודי הטוב ביותר
ארמאן מאליק
דיביין
קאאם בהארי
פראב דיפ
סירי & סז און דה ביט
המופע היפני הטוב ביותר
אופיסל דניזם היג
היריידאי
פונפי
ריי
יורושיקה
המופע הקוריאני הטוב ביותר
סטריי קידס
אסטרו (אנ')
קארד (אנ')
ויקטון (אנ')
אוורגלו
המופע הדרום-מזרח אסייתי הטוב ביותר
ג'ֵק
מו אגנס
בנימין חנג
בן & בן
K-Clique
ויולט וואטייר
המופע הסיני הטוב ביותר
R1SE
AGA
פנג טימו
וואה ווי
טימי שו
מועמדים מקומיים > אוקיאניה

המופע האוסטרלי הטוב ביותר
ג'י פליפ
בייקר בוי
היידן ג'יימס
דה קיד לארוי
טונס אנד איי
המופע הניו זילנדי הטוב ביותר
ביינק
ביני
Jawsh 685
L.A.B.
The Naked and Famous
מועמדים מקומיים > אמריקה

המופע הברזילאי הטוב ביותר
פבלו ויטאר
אניטה
Djonga
אמיסידה
לודמילה
המופע הטוב ביותר מאמריקה הלטינית (צפון)
דנה פאולה
Fboia
ג'סי & ג'וי
סופיה רייס
זואי
המופע הטוב ביותר ממרכז אמריקה
סבסטיאן יטרה
קמילו
ג'יי באלווין
קרול ג'י
מאלומה
המופע הטוב ביותר מדרום אמריקה
לאלי
קאזו
קאה
ניקי ניקול
טיני
המופע הקאריבי הטוב ביותר
אנואל AA
באד באני
אוזונה
רסידנטה
ראו אלחנדרו
המופע הקנדי הטוב ביותר
ג'וני אורלנדו
אליסיה קארה
דה ויקנד
ג'סטין ביבר
ג'סי רייז
המופע הטוב ביותר מארצות הברית
ליידי גאגא
קארדי בי
מייגן די סטליון
מיילי סיירוס
טיילור סוויפט
ראו גם

פרסי הווידאו קליפים של MTV לשנת 2020
הערות שוליים

1 2  EVEN MORE PERFORMERS ANNOUNCED FOR THE 2020 MTV EMA — YOU’RE WELCOME! | News | MTV EMA, www.mtvema.com (באנגלית) (הקישור אינו פעיל)
↑  THE 2020 EMA PERFORMERS ARE HERE! | News | MTV EMA, www.mtvema.com (באנגלית) (הקישור אינו פעיל)
↑  READY, SET, VOTE! THE 2020 MTV EMA NOMINEES ARE HERE!
| פרסי המוזיקה של MTV אירופה |
| --- | --- | --- |
| טקסים | 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 |  |
| קטגוריות מרכזיות | שיר • קליפ • שיתוף פעולה • אמן • מופע החדש • פופ • אלקטרוני • רוק • אלטרנטיבי • היפ הופ • לטיני • ‏R&B • מופע חי • מופע הפוש • מעריצים הגדולים ביותר • קיי פופ • וידאו קליפ למטרה טובה • הקליפ הארוך הטוב ביותר • מופע המטהוורס הטוב ביותר |  |
| קטגוריות אזוריות | אוסטרליה • אפריקה • בלגיה • ברזיל • קנדה • קריבי • צרפת • גרמניה • סין • הונגריה • הודו • ישראל • איטליה • יפן • קוריאה • אמריקה הלטינית – צפון • אמריקה הלטינית – מרכז • אמריקה הלטינית – דרום • הולנד • ניו זילנד • המדינות הנורדיות • פולין • פורטוגל • רוסיה • דרום מזרח אסיה • ספרד • שווייץ • בריטניה ואירלנד • ארצות הברית |  |
| קטגוריות עבר | אלבום • זמר • זמרת • מראה • עולמי • להקה • אייקון עולמי |  |
קרחון ויטל

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  66°22′00″S 114°13′01″E﻿ / ﻿66.3667°S 114.217°E﻿ / -66.3667; 114.217
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון ויטל(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון ויטל
 
קרחון ויטל (באנגלית: Whittle Glacier) הוא קרחון הזורם צפונית-מזרחית למפרץ קולבוקורסס. הקרחון הופך להיות קרחון לשון שאורכו 11 קילומטרים, צפונית-מערבית לקרחון ויליאמסון.
היסטוריה > מיפוי הקרחון

הקרחון מופה לראשונה בהתבסס על תצלומי אוויר שצולמו על ידי צי ארצות הברית במסגרת מבצע קפיצה לגובה (Operation Highjump), שנערך בעונת המחקר (הקיץ האנטארקטי) שבשנים 1946–1947.
צלינה בר נתן (קויאבסקה)

| --- | --- |
אין תמונה חופשית
 לידה:  8 במאי 1913 פולין
 פטירה:  1 במאי 2006 (בגיל 92) ישראל
 מידע חסידת אומות העולם
 סטטוס היסטורי:  שרדה את המלחמה
 מקום ההצלה:  פולין
 אופן ההצלה:  עזרה ליהודים בגטו והסתרת יהודים בביתה
 תאריך הכרה:  23 בדצמבר 1987
 מקום ההכרה:  יד ושם
 יוזם ההכרה:  אלינה ואליזה רקובר
 אופן הנצחה:  ניטע עץ לכבודה בגן חסידי אומות העולם ביד ושם
 
צלינה בר נתן (קויאבסקה) (בלועזית: Celina Bar Natan Kujawski; ‏8 במאי 1913 - 1 במאי 2006) הייתה חסידת אומות העולם ילידת פולין שהצילה יהודים בשואה וקשרה את גורלה עם מדינת ישראל.